Aruküla raudteepeatus

Aruküla raudteepeatus on raudteepeatus Harjumaal Raasiku vallas Aruküla alevikus.

Aruküla raudteepeatus asub Tallinnast 21 km kaugusel. Rong sõidab Balti jaamast Arukülla 24 minutit.

Alates 8. juulist 2011 on Arukülas kasutusel kaks madalat ooteplatvormi.

Päevas sõidab Arukülast läbi umbes 29 Elroni elektrirongi. Diiselrongid Arukülas ei peatu. Piletihinnalt kuulub peatus III tsooni.Elron

Ajalugu
pisi|vasakul|Aruküla raudteejaam ühes jaamakorraldajatega, 1930. aastad
pisi|Rongi saabumine Tallinnast Arukülla udusel hommikul, juuni 2013
pisi
Jaama eelkäijaks on Baranoffide palvel Aruküla mõisa lähistele rajatud platvorm Baranovsk, mis rajati 1898. aastal ja mille kasutusõigus oli esialgu ainult kindralmajor P. Baranovi perekonna liikmetel.  
See jäi Harju-Jaani kihelkonda Aruküla mõisa maadele.

Hiljem kandis peatuskoht Aruküla nime ja avati 1911. aastal üldiseks kasutamiseks. 1914. aastal ehitati jaama möödasõidutee ja jaama kasutati vahejaamana. 

Aruküla lihtne puidust ühekorruseline jaamahoone rajati 1920. aastal. Hoone lammutati 2002. aastal. Praegu on sellel kohal parkla. Arved Duvin. Lugusid raudteedest Eestimaal. Lk 89Foto jaamahoonest; Baltic Trains Picture Gallery

Nõukogude võimu algusaastatel viis jaamast haruraudtee põhja suunas, turbarappa.

1986. aasta 1. mail avati liiklus Tallinna–Tapa raudteelõigu teisel peateel (esialgu vaid Lagedi ja Raasiku jaamade vahel), millega seoses muutus senine Aruküla jaam peatuskohaks. Jüri Loog. "125 aastat raudteid Eestis". Tallinn, 1997. Lk 35 Kõrvalteed demonteeriti.

Vaata ka
 Tallinna–Aegviidu raudteeliin
 Eesti raudteetransport
 Aruküla

Viited

Kirjandus
Mehis Helme "Eesti Raudteejaamad" (Tänapäev 2003), ISBN 9985-62-149-2

 Välislingid 

 Arukülas võeti kasutusele uued perroonid; Sõnumitooja, 13.07.2011
 Infot peatuse kohta; fotod (vene keeles)

Kategooria:Eesti raudteejaamad
Kategooria:Raasiku vald
Kategooria:Aruküla